**Viber е вече наличен в Microsoft Store и в магазина**

**за приложения на Samsung - Galaxy Store**

*Инсталирането на приложението е още по-лесно и достъпно за всички потребители по света*

**София, 23 август 2022** – [Rakuten Viber](https://www.viber.com), водещата платформа за сигурни разговори и съобщения в света, обяви, че приложението вече е налично в [Microsoft Store](https://apps.microsoft.com/store/detail/viber/XPFM5P5KDWF0JP), както и в [Samsung Galaxy Store.](https://galaxystore.samsung.com/detail/com.viber.voip) Това нововъведение позволява аудиторията в глобален мащаб да инсталира приложението Viber на десктоп с инсталиран Windows, както и на всички мобилни устройства Samsung.

Приблизително **90%** от потребителите на Viber, които използват приложението за десктоп, са с устройства на Windows, а **38.1%** от активните месечни ползватели на Android имат устройства на Samsung. Това прави тази новина изключително важна и за двете групи. Подобрението ще позволи на нови потребители да инсталират Viber с лекота и на двете основни платформи.

Microsoft винаги е бил доверен източник на нови и иновативни технологии, като същевременно с това предлага повече от **669 000** приложения в платформата Microsoft Store, част от които става и Viber.

Приложението за десктоп може да се използва за всичко - от връзка с любимите хора, до бизнес комуникация, провеждане на групови разговори, четене на съдържание в каналите на Viber и организация на личното време. Допълнителна добавена стойност от приложението на десктоп е, че то се синхронизира с мобилната версия, и всичко е видимо на по-голям екран, бързо и лесно достъпно през лаптоп и настолен компютър.

Магазинът на Samsung - Galaxy Store е наличен в **125 държави**. С милиарди активни потребители по целия свят, Viber винаги ще е под ръка на най-големите и развиващи се потребителски групи в платформата си.

Rakuten Viber вече достигна един впечатляващ връх, надминавайки **1 милиард** изтегляния в Google Play Store за устройства с Android. Приложението е налично и в Apple Store, Huawei Store и Xiaomi Store.

*„С тези две възможности, милионите потребители по света ще имат още по-лесен достъп до най-новите функционалности на Viber. Нашето приложение се развива постоянно, за да може да предоставя сигурни, поверителни и забавни начини за комуникация.”* каза Рой Земер, Вицепрезидент ключови разработки в [Rakuten Viber](https://www.viber.com/). *„Изключително се вълнуваме, когато виждаме как Viber намира място във все повече магазини за приложения по света и чакаме с нетърпение да представим всички нови функционалности на платформата в близкото бъдеще.”*

**За Rakuten Viber**

В [Rakuten Viber](https://www.viber.com/) свързваме хората, без значение кои са и откъде са. Нашите потребители по света имат достъп до разнообразие от функционалности като индивидуални съобщения, видео обаждания, групови чатове, актуализации и дискусии с техните любими марки и известни личности. Ние предоставяме на нашите потребители сигурна и свободна среда, където да споделят емоциите си.

Rakuten Viber е част от семейството на Rakuten Group, световен лидер в електронната търговия и финансовите услуги. Rakuten Viber е официален партньор на NBA Golden State Warriors за изпращане на съобщения и разговори.